10 SPILLERE TILBAGE
Med over 100.000 dollar i bestikkelse i sidste runde
og med kun en plads tilbage for at komme i topseks
afgøres det hele bogstaveligt talt nu.
-Fire har stemt indtil videre. -Ja.
Alle fire har stemt forskelligt.
Det betyder, at den, Nick stemmer på, går videre.
Nick, du har den afgørende stemme.
Fortæl mig, hvad der foregår i hovedet på dig,
inden du stemmer.
Jeg har prøvet at spille ærligt og redeligt gennem hele det her spil.
Jeg har gang på gang fået tilbudt penge.
Jeg er villig til at tilbyde 30.000 dollar.
-Jeg tager de 30. -Godt.
Jeg har spillet for at fore lommerne, mens jeg var foran.
Husk på, at Monika bestak Nick,
lige inden tiden løb ud, for at sikre sig en stemme.
Står Nick ved sit ord?
Når det er sagt, holder jeg af alle her, men jeg har truffet min beslutning.
-Har du besluttet dig? -Ja.
Den beslutning kan potentielt afgøre, hvem der vinder.
Stem på Monika. Hun fortjener at være her. Du ved, hun fortjener det.
Mine chancer er små, men jeg tror stadig, jeg har en god chance.
Tiden er inde. Hvem stemmer du på?
Hvem sender du potentielt videre til den sidste plads i den sidste leg
om fem millioner dollar?
Kom nu, Nick. Kom nu.
Den, jeg har besluttet mig for at stemme på, er…
Okay. Tak for din stemme.
Det blev ikke uafgjort. Der er en klar vinder af denne runde.
Vinderen af sidste runde,
som snupper den sidste plads i den sidste leg
i sæson to af Beast Games er…
Brett.
Tillykke. Du fik to stemmer. Alle andre fik en.
Du var nervøs for ingenting. Du vandt! Det kostede dig kun 97.000.
-Jeg er så stolt og glad. -Tak.
-Vildt glad på dine vegne. -Jeg prøvede da.
-Hvad skete der? -Undskyld.
Nick, jeg elsker dig. Tak for alt.
-Tillykke med pengene. -Jeg elsker dig.
Monika, du er den stærkeste spiller. Jeg er ked af, du ikke kom med videre.
Hvis du var her, ville du sikkert vinde.
-Jim, stemte du ikke på mig? -Nej.
-Gjorde du ikke? -Det var min revanche.
Brett er sur over, jeg ikke stemte på ham. Hvorfor?
-Han tog 30.000 og svigtede dig? -Ja.
Okay. Her står den officielle topseks i Beast Games sæson to.
Er det svært at juble foran taberne?
-Ja. -Ja.
Godt. Kady, du er ude.
Jim, du er også ude.
Monika, du er ude.
Nick er også ude.
Inden vi går videre til den sidste leg…
Monika, vil du komme herhen?
Det er løgn.
Du er nok ked af at være røget ud, men før vi sender dig af sted,
er der noget, du vil afsløre for topseks og de andre tre, der røg ud?
Nej, altså… Helt ærligt.
-Auguste, griner du ad noget? -Nej.
-Jeg solgte mønten for en halv million. -Ja!
-Hvorfor fortalte du ikke sandheden? -Frem med den.
Indtil videre har hun vundet tredjeflest penge i denne sæson.
-Tillykke, Monika. -Godt spillet.
Man kan ikke stole på Nick.
Jeg var ærlig om pengene. Det var du ikke.
Det tabte du på.
Du sagde til holdet, du tog nul, mens du faktisk tog 500.000.
Havde du fortalt, du tog 500.000, var du her nu.
Hun er nok ikke så skuffet over at ryge ud,
for hun tager ikke herfra med 10.000 dollar.
Hun tager herfra med 510.000 dollar.
Faktisk tager alle de fire eliminerede hjem med over 100.000 dollar.
Tillykke til jer alle med, at I nåede topti.
Desværre er jeres rejse her i Beast Games kommet til vejs ende.
Nu er det tid til at knuse jeres hjerter.
Jeg er så taknemmelig for at have deltaget
og få muligheden for at konkurrere. Det har ændret mit liv.
Jeg tager ikke bare herfra en halv million dollar rigere,
men jeg tager også herfra sammen med Jim.
Jeg glæder mig vildt meget til at starte et liv udenfor,
og jeg tror, vi får mere held, end vi havde herinde.
Jeg vil ikke lyve.
Det er da surt at gå glip af muligheden for at vinde fem millioner dollar,
men jeg tager herfra med noget, der er langt mere værd
end noget pengebeløb, Jimmy kunne have tilbudt mig.
Det er en kærlighedshistorie, som ingen andre i verden har.
Det er ikke farvel. Det er på gensyn.
SEKS SPILLERE TILBAGE
Til de seks af jer, der er tilbage: Vær søde at følge med mig.
Jeg har noget herovre, som jeg gerne vil vise jer.
Åbn døren.
Velkommen til den store finale,
hvor en af jer vinder de fem millioner dollar.
-For vildt! -Det er løgn!
Hvor er det fedt.
Beast Games er i sin reneste form en simulation.
En alternativ verden, hvor der i år
er trådt 100 stærke og 100 kloge ind i for allerførste gang.
Simulationen pressede spillerne længere end noget, de har oplevet før.
Ligesom den verden, I lever i,
kan denne simulerede verden være kold, brutal og er fuldstændig styret af valg.
Disse spilleres skæbne har altid været i deres egne hænder.
De blev vejledt og somme tider manipuleret af andre,
om de indså det eller ej.
De valgte, hvem de tog med sig, og hvilke venner de skulle efterlade.
De fandt ud af, hvem der var den klogeste,
og kæmpede om, hvem der var den stærkeste.
Når det var nødvendigt,
valgte de at skjule sandheden for folk omkring dem.
Hver interaktion og kommunikation har afgjort finalisterne.
Den afgørelse, vi nu skal se, kårer vinderen.
Før jeg forklarer, hvad spillet går ud på, skal Tyler først
vælge en af disse seks platforme at stå på.
Han blev stemt videre først. Derfor får han lov at vælge plads først.
Den eneste hjælp, I får, er, at I måske skal gå efter hinanden.
Når man har førstevalget, er det oplagt at gå efter en af de yderste platforme.
-Jeg tager den her, da jeg er her. -Valget er endeligt. Okay.
Karl, vil du tage hans hjerte?
-Pas godt på det. -Okay.
Karl placerer nu Tylers hjerte på stativet lige over for ham.
Hannah, du er den næste, der blev stemt videre.
Vil du stå ved siden af Tyler eller så langt væk fra Tyler som muligt?
Jeg stoler på Tyler, men det er mindre skræmmende at stå ude for enden.
-Godt valgt. -Du godeste!
Igen bliver hendes hjerte placeret lige over for hende.
Nu bliver det interessant. Begge yderpladserne er taget.
Den tredje spiller, der blev stemt videre. Jack, hvad vælger du?
Tyler og jeg kom ud af kasserne sammen. Jeg stiller mig ved ham.
Jeg har din ryg. Bare rolig.
Helt sikkert.
-Auguste, du har en svær beslutning. -Ja. Hannah, hvad tænker du?
Jeg føler, at Cory skal stå ved siden af mig.
Jeg forstår.
-Står jeg ved dig, er du sikker. -Tak for det.
Du er sikker her.
-Så er det Corys tur. -Jeg stiller mig ved Hannah.
Godt. Med den sidste platform er Bretts plads sikret.
Nu er det tid til at afsløre reglerne for den her leg.
Legen er så simpel, som den kan blive.
I skal på skift sparke bolde mod hinandens hjerter.
Hvis jeres hjerte bliver smadret, taber I fem millioner dollar,
ryger ned i afgrunden og er ude af sæson to.
Det er skræmmende.
Siden Tyler kom først ud, skal han sparke først.
Rækkefølgen, I blev stemt videre i, bliver den rækkefølge, I sparker i.
Vi fortsætter, indtil to hjerter er smadret.
Tyler, når du er klar, så spark bolden mod det hjerte, du har lyst til.
Husk på, at din beslutning bogstavelig talt kan slå dem ud.
Du tager fem millioner dollar fra dem, og det er helt op til dig.
Vi er alle sammen tætte. Det er ikke personligt.
Jeg tror, jeg sigter efter den her ende.
Jeg skal se, hvem der går efter mig først,
og så kan jeg beslutte, hvem jeg skal sigte efter derefter.
Nervepirrende.
Hannah, du var få centimeter fra at ryge ud.
Vil du gøre gengæld?
Hannah, jeg lover dig, jeg sigtede ikke efter dit.
Det er måske den forkerte beslutning, men jeg vælger fredens vej.
Går du ikke efter nogen?
Hannah har lige spildt sit spark. Nu er det Jacks tur.
Det bedste er at sparke den væk.
Se, hvad der skete. Begge kloge spillere sparkede deres bolde væk.
De gik ikke efter nogen.
-Hvad nu, Auguste? -Jeg går efter Tyler.
Tre deltagere i træk har sparket boldene ned.
Jeg vil bare lige gøre det klart, at vi fortsætter, til to personer er ude.
-Cory, hvad tænker vi? -Jeg går efter den i midten.
Jack, det er ikke personligt. Vi skal have to ud.
Fint.
Jeg tager et øvespark.
-Godt skudt, Brett. -Ret præcist.
Det var et godt spark.
Første runde er ovre. Lad os starte anden runde med Tyler igen.
Jeg prøver den her retning.
Hannah, hvis du spiller passivt, kan de sparke dig ud, før du kan sparke.
Siden der er skudt efter Jack, skyder jeg også efter ham.
Jeg troede, hun ville vælge en anden.
-Jack, du er nu blevet skudt efter… -Flere gange.
Sparker du den ud i afgrunden?
Jeg følger de andres strategi og skyder i den retning.
-Det er okay, Jack. Vi forstår. -Så lad os se.
-Jack. -Undskyld.
Kom nu.
Jeg ved, hvem Cory går efter.
Nu bliver det spændende. Jeg må sige det åbenlyse.
Det er den ene side mod den anden.
Jack, jeg skyder efter dit.
Der er et gennemgående tema: "Lad os gå efter Jack".
-Jeg sigter efter Corys. -Gengælder du, hvis han vælger dig?
-Jeg går nok stadig efter Jack. -Er det kun mig?
Går du ikke efter Jack?
Nej, for den kan prelle af og ramme mit.
-Vi er venner, så jeg håber… -Også det.
-Så det er vel mig? -Jeg går efter Jack igen.
Lad os bare gå efter Jack.
Det er ikke personligt.
Nej, men når alle sigter på mig, føles det ikke rart.
De kan ikke ramme dig, hvis du eliminerer dem.
Han ødelagde ikke et hjerte, men et af vores kameraer.
-Hannah, med eller imod mig? -Jeg er imod dig, Auguste.
-Hvordan har du det, Jack? -Ikke så godt.
Jeg har lige tabt 5 mio. på et spark. Det gør mere ondt, end du aner.
Man gør så meget i det her spil. Man yder en kæmpe indsats i 41 dage.
At tabe, fordi nogen rammer ens hjerte…
Det er den værste følelse i verden.
Jack, det var ikke personligt. Det mener jeg.
Det kan du sige, men når man bliver ramt…
Det kunne have været enhver anden, og jeg havde stadig skudt der.
Drop det.
Jeg er ked af det, Jack. Det er jeg virkelig.
Cory, siden du smadrede hans hjerte, skal du sige: "Lad ham falde."
Du skal ikke tude, når du siger det. Der skal være energi i det.
-Lad ham falde. -Kom så!
Nu er det jeres tur. Jeg kan ikke gøre det igen og eliminere flere.
Dermed er der fem deltagere tilbage, hvoraf en vinder de fem millioner dollar.
Vi skal stadig eliminere en mere.
Vi går efter Hannah.
Ja, sig til Cory, at han skal gøre det. Det er bedst for os alle.
Brett, når du er klar, så skyd.
Hannah, jeg vil ikke gøre mig uvenner med Tyler, Auguste eller Cory lige nu.
Jeg bliver nødt til at sigte efter dig nu.
Så sker det.
Han sagde, han sigtede efter Hannah, men ramte næsten Cory.
-Undskyld. Den var ikke til dig. -Jeg ved det godt.
Godt, giv Tyler en bold.
Går nogen af jer efter mig nu?
Jeg går ikke efter dig, Tyler.
-Ja. Du får mit bedste skud. -Okay.
Nej, Ty, jeg laver sjov. Jeg driller bare. Jeg går ikke efter dig.
-Du kender min plan. -Hannah, går du efter ham?
Jeg går ikke efter Tyler, for jeg tror, mit liv er på spil.
Skyd på Hannah. Ryger hun ud, får vi flere chancer.
Jeg får hende, hvis du ikke gør. Giver det mening?
Jeg spiller nok sikkert i denne runde og ser, om de holder ord.
Tyler, gå efter Hannah.
-Hun går ikke efter dig. -Hvem sigter du efter, Hannah?
Jeg sagde til Brett, jeg ikke ville gå efter ham,
men det var, før han gik efter mig. Så jeg føler, det er det rette.
Hvis hun rammer et hjerte, er det slut.
Ram ikke mit hjerte.
-Augustes tur. -Hannah.
Du går efter Hannah.
Jeg holder pause.
Har du dårlig samvittighed over Jack?
Ja. Vi er alle mennesker. Vi har alle hjerter, følelser og…
Det er enten dig, der ryger hjem, eller en af dem.
Tyler, skal vi ikke få Cory med? Tage ham med os?
Gør, hvad du vil.
Hvis han sidder over, er vi i større fare. Hun går måske efter dig.
-Cory, du må spille. -Ja. Jeg må spille nu.
Hannah, for ikke at få de tre imod mig, som går efter dig,
er jeg nødt til at gå med dem.
Jeg har ikke lyst. Jeg gav dig mit ord.
Hannah, jeg går ikke efter dig.
Tre stærke spillere har vendt sig imod den eneste kloge person, der er tilbage.
Jeg ved, det er et spil og ikke personligt, men det er surt.
Cory, jeg vil lige sige en ting til.
Der kommer flere udfordringer, og hvis du vil vinde de fem millioner,
vil du så helst fortsætte med en, du ser som en mindre trussel?
Det er interessant.
Hvorfor slå hende ud, når man kan slå en større trussel ud?
Tyr den, Cory.
Snigmorderen er tilbage.
-Jeg spiller. -Ligeved.
Jeg gav Hannah mit ord. Integritet er det vigtigste.
-Hvis du går efter mig igen… -Jeg ved det.
Så går jeg efter dig. Tyler gør det også. Du får den her gratis.
Jeg går efter Hannah.
Jeg har sagt hvorfor. Jeg lyver ikke for dig.
Gør det, der giver mening.
Det er bare det klogeste træk for mig.
Tyler, bliv ved med at gå efter hende. Gå efter Hannah. Alle går efter hende.
Gå nu efter Hannah.
-Vil du prøve at slå nogen ud? -Jeg vil prøve at…
Tyler.
-…gå efter Hannah. Undskyld, Hannah. -Helt uprovokeret.
Tyler, du vil skyde tværs over banen efter den, der er længst væk?
-Ja. Jeg prøver. -Hold da op.
Det er en nederen følelse, når de andre rotter sig sammen mod en.
Er det nu, Tyler? Er det nådestødet?
Hold da kæft!
Tak, tak. Tak, Tyler. Jeg skylder dig mit liv i spillet.
Beklager.
Jeg fatter ikke hvorfor. Vi holdt sammen i spillet.
-Det havde jeg slet ikke regnet med. -Undskyld.
Jeg forstår slet ikke, hvorfor du gjorde det.
Jeg er helt følelsesløs. Jeg er bare i chok.
Jeg fik det dårligt med, at vi alle sammen gik efter Hannah.
Jeg ville ryste posen.
Jeg havde håbet på at tage hjem med noget på lommen.
At tage tomhændet hjem efter 41 dage er nederen, men mange gode minder.
Jeg glemmer ikke al tiden sammen. Du er en god fyr. Jeg håber, du vinder.
-Undskyld, mand. -Det er i orden.
Du ville have vundet det.
Min bedste chance er, hvis du ikke er med. Undskyld.
-Helt i orden. Der er ikke noget. -Jeg sagde det jo.
Det er okay, makker. Jeg håber stadig, du vinder.
-Du er min mand, så jeg håber du vinder. -Undskyld.
Det er i orden.
-Held og lykke. -Jeg kunne ikke slå dig.
-Det er pænt sagt. -Jeg mener det.
Du siger til.
Jeg holder af dig.
Lad ham falde.
Flyt den. Kom så! Tag den!
Godt gået, Auguste!
Hvem fik næstflest stemmer? Auguste.
Dermed har I fire 25% chance for at vinde fem millioner dollar
og er officielt i topfire.
Nu kan man roligt sige, at vi er nået til den del af spillet
hvor de sidste tilbageværende alliancer er faldet.
4 SPILLERE TILBAGE
-Hvordan har du det? -Jeg er ret ked af det, mand.
Det var hårdt. Han var en af mine rigtig gode venner.
Jeg fik det skidt.
Vi gik alle sammen efter Hannah,
og da jeg så, hun fik tårer i øjnene, besluttede jeg mig.
Jeg kunne ikke byde hende det længere.
Mine små drenge derhjemme kommer til at se det her,
og jeg vil være et godt forbillede.
Hold da op.
Jeg vil have, at de beskytter de svage. Dem, der har brug for hjælp.
Det gjorde jeg selv. Det var det, jeg måtte gøre her.
Desværre skulle to personer hjem i denne leg.
Den så jeg ikke komme. Auguste er stærk, og Tyler havde ret.
Han kunne have vundet.
Efter hvad der nok var det hårdeste, de fire finalister hidtil har oplevet,
afspillede vi de beskeder, de hver især indtalte i første afsnit
for at minde dem om, hvorfor de kom.
Jeg ved godt, du er træt, men du skal blive ved.
Du skal give alt, hvad du har i dig. Du skal tænke på, hvorfor du gør det.
Tænk på de tre dejlige drenge, du har. Du skal gøre det for dem.
Du skal give dem et bedre liv. Du skal give dem de ting, de drømmer om,
især for din kones skyld, Cory. Tænk på de ofre, hun har bragt.
Hun er nummer et. Din klippe, dit fundament.
Du må aldrig stoppe, aldrig give op. Giv den alt, hvad du har i dig, ikke?
Hvad så, mand?
Nu er du her. Du troede ikke på det, vel?
Du blev lige forlovet i marts. Det var svært at tage af sted.
Du ved, hvad Amanda har ofret, for at du er her.
Du havde ingen plan for pengene, da du kom her.
Du troede aldrig, det var realistisk. Ved du, hvad de kan gøre nu?
Du kan købe huset, I kan få børn, betale Amandas gæld.
Du er ikke nået hertil for at stoppe nu. Kæmp videre.
Tænk tilbage på, hvordan du havde det
under den første udfordring med klodserne, og hvor bange du var.
På en eller anden måde klarede du den helt til slutningen.
Tænk på det, og husk det.
Huske selvtilliden trods al tvivlen og al frygten.
Du gør det for alle de små piger derude, blandt andet dig selv,
som ikke følte, de var gode nok eller havde opbakning.
Du skal vide, at du aldrig må give op, og at dit bedste er godt nok.
Tyler, se, hvor du kommer fra. Se, hvor langt du er nået.
Se, hvad du har udrettet.
Hvad end det kræver. Det har vi sagt til os selv hele tiden.
Du er så tæt på. Giv ikke op nu. Jeg ved, det er hårdt.
Du har været væk fra familien så længe.
Dit mål er at sørge for din kone og at give dine børn et bedre liv.
Husk, hvad pengene kan gøre for dig og din familie.
Hold fokus, bliv ved med at skabe bånd, og vær et godt menneske,
og så skal det nok give pote.
Jeg elsker dig.
I fire har 25% chance for at vinde fem millioner dollar
og er den officielle topfire.
Nu hvor I har fået en snak med jer selv for en måned siden,
synes jeg, vi skal gå til næste spil og eliminere endnu en af jer.
Hele temaet for denne sæson har været stærk mod klog,
og det er præcis, hvad dette spil handler om.
For at nå i toptre får I brug for begge dele. Er I klar?
-Klar. -Kør stængerne ned.
-Seriøst? -Der er en knap deroppe.
-En knap? -Kan I genkende dem?
-Ja. -Ja.
Når jeg er færdig med at stable et mønster af 16 klodser,
falder jeres platforme ned, og så hænger I i de stænger.
Vi spekulerer på tvistet med den knap.
Den første, der trykker på sin knap, får platformene op igen
og skal herover og genskabe mønsteret med de 16 klodser.
Hvis det lykkes, må du vælge, hvem der bliver elimineret.
Bygger du forkert, bliver du selv elimineret, og de andre tre går videre.
-Åh gud. -Wow.
Det er hele temaet for sæsonen. I kan gøre det til en styrkeprøve
og se, hvem der holder længst,
eller gøre det til en klogskabsprøve. Lær det udenad, sats det hele,
og genskab mønsteret. I må gerne samarbejde.
Tør I tage chancen og stole på, at en anden ikke fører jer bag lyset?
Eller bliver I hængende og håber, de andre laver en fejl?
Hvad tænker I?
Vil I forsøge jer med mønsteret, eller vil I hænge?
Jeg vil hellere bare hænge, så den, der falder først, er ude.
Hannah, du er den sidste kloge. Vil du prøve at lave mønsteret?
Jeg vil hellere ryge ud ved at prøve end ved at blive elimineret.
-Kan du huske alle 16? -16 er mange.
-Jeg skal nok hjælpe dig. -Ja.
-En af jer graver sin egen grav. -Det passer.
Man kan kun være sikker
ved at lære hele mønsteret og trykke på knappen.
Hvad tænker du?
Jeg tror ikke, jeg kan lære 16 udenad selv.
Hvis du ikke prøver, tror du så, du ryger ud?
Ja. Jeg er nødt til at lære det hele udenad og gøre det.
Vi lægger ud med en gul klods. Klods nummer to er blå.
Den næste er grøn. Gul, blå, grøn, grøn,
rød, rød, gul, gul, blå, rød, grøn, rød.
Op på stængerne, hvis I ikke er der.
Når jeg placerer den 16. klods, falder jeres platforme med det samme.
Hvis I falder i afgrunden, ryger I ud.
Og til sidst blå.
Lad platformene falde.
Så er spillet i gang.
Satser I på en anden…
…eller tager I jeres fremtid i egne hænder?
Lær mønstret udenad.
Uanset hvad ryger der en ud.
I kan godt træde ned. Kom herover, Brett.
Jeg går ud fra, at nogen hjælper ham, for han har ikke lært det så hurtigt.
Det eneste, der tæller, er, hvad mønsteret er, når han låser det.
Indtil videre gør han det selv. Ingen har hjulpet ham.
Hvis det lykkes for ham, mister en af dem fem millioner dollar.
-Godt. To røde. -Wow.
Sagde du to røde?
Ja.
-To røde. Okay. -Hov, vent lige. Cory kunne jo lyve.
Hvad forhindrer ham i at bytte om på to farver?
Jeg blev forrådt af den eneste, jeg virkelig stolede på.
-Giver Cory ham en forkert, er han ude. -To gule.
-To gule? -To gule.
-Hannah, var du med i den plan? -Nej.
Tyler siger ikke et ord. Han stoler fuldt og fast på Cory.
-Rød. -Hold da op.
-Jeg ved ikke. Jeg er nervøs. -Blå.
Jeg kan ikke forestille mig det.
Jeg låser det nu.
Godt, det er officielt låst.
Tror du, at det er de korrekte 16, som garanterer dig en plads i toptre?
Det håber jeg.
Hvis dette mønster på 16 klodser er præcis det samme, som jeg lagde,
bliver denne platform grøn, og så er en af jer tre i Bretts hule hånd.
Hvis den falder, går I alle videre, og Brett ryger ud.
Tre, to, en.
Afslør resultatet.
-Han klarede det! -Jeg fatter det ikke.
Sådan, makker!
Brett har nu sikret sig en plads i toptre.
-Det var her, jeg var nødt til at satse. -Godt gået, Brett!
Nu er den sjove del desværre ovre. Nu er I tre i farezonen.
Brett virker allerede stresset. Hvordan vælger man?
Tænker du over, hvem du tror, du kan slå senere?
Ja.
Hvad hvis du skåner en, og de så slår dig ud?
Du ved, det er jo et spil, når alt kommer til alt, og det er svært.
Den her er den sværeste for mig.
Jeg er ked af det, men…
Hannah, jeg vælger dig.
Hvad siger du, Hannah?
Jeg vidste, det ville ske, hvis jeg ikke nåede at trykke på knappen,
men helt ærligt, så er jeg så beæret over at være her med jer fire.
Selvfølgelig er jeg knust over at skulle falde i døden,
men jeg har det okay med at ryge ud i jeres selskab.
Når du er klar, Brett.
-Hannah, du er hermed ude af Beast Games. -Godt. Lad hende falde.
Dermed blev den sidste kloge elimineret. Lad mig lige fjerne det her.
Cory, Brett, Tyler!
Vinderen bliver officielt en fra de stærkes hold.
En af jer tre kommer til at vinde de fem millioner dollar der.
Kom så!
-Det er vildt. -Fantastisk!
-Vanvittigt. -Mand.
3 SPILLERE TILBAGE
Mine herrer, vi spilder ikke tiden. Vi skal til at eliminere endnu en af jer,
så vi finder frem til vores to finalister. I skal stille jer bag hver jeres pult.
Velkommen til det sidste seje træk.
Det bliver sidste gang, nogen af jer modtager penge,
ud over hovedpræmien på fem millioner dollar derovre.
Hvis I ikke tror, I vinder, så tag måske nogle penge nu.
-Et stort beløb, Jimmy. -Det bliver det.
Alle har en pris.
For at komme i gang skal I stikke hænderne ned i boksene.
Giv dem håndjern på!
-I er nu alle tre lænket til jeres bokse. -Jeg føler mig fanget lige nu.
For at gøre det endnu mere hektisk… Matter deres montrer!
Det er for vildt.
I kan ikke se, når de andre trykker på knappen.
Lige om lidt dukker der en pengetæller op på hver jeres skærm,
og det er ikke til at vide, om eller hvornår den stopper.
Ligesom med kaptajnbestikkelsen er det den første, der trykker på sin knap,
der modtager pengene på skærmen.
Men modsat kaptajnbestikkelse bliver I elimineret, hvis I tager den,
og de to andre skal dyste om de fem millioner dollar.
-Det er vanvittigt. -Det er det.
Det er for vildt.
Cory, du har kun vundet 17.000 dollar indtil videre, ikke?
Hvis du ikke trykker, eller en af de andre trykker først,
og du så taber i finalen, så tager du herfra med 17.000 dollar.
Hvis du ikke trykker og vinder næste leg, så vinder du fem millioner dollar.
-Det er noget af et sats. -Ja.
Du har vundet 190.000. Du 100.000.
Pengetæller kommer ret højt op, og I bør seriøst overveje,
om I hellere vil have sikre penge eller satse alt for fem millioner dollar?
Jeg er lidt spændt på at se, hvor højt den kommer op.
-Det er jeg også. -Hvad tænker du, Brett?
Du sagde tidligere i showet, at 250.000 dollar var dit beløb.
Det har ændret sig nu.
Du glor på fem millioner dollar foran dig. Du kan ikke undgå at se dem.
Når det er sagt…
Start pengetælleren.
-Lad os se, hvad jeres pris er. -Det er vildt at se den igen, mand.
-Ja, den er tilbage. -Det er sygt.
-50.000 dollar. -Det går stærkt.
Vagterne smider det tilsvarende beløb på gulvet derovre.
-Vi er allerede på 100.000 dollar. -Bliv ved.
Hvis I trykker på knappen lige nu, får I den bunke penge.
200.000 dollar. Det er vanvittigt.
Hvordan har I det?
-Det er interessant. -Penge.
Det er en vild sætning,
men tredjepladsen får flere penge end andenpladsen.
Det er vildt.
I får mange flere penge, hvis I trykker på den lige nu.
Det er 410.000 garanterede dollar. Det er vildt mange penge.
-Jeg kæmper for min familie. -Far!
Hvis jeg fik tilbudt 500.000 dollar,
ville jeg tage pengene, for det ville sikre min familie.
Jeg vil give dem et bedre liv.
I nærmer jer en halv million dollar. I trykker på en knap,
og så får I en garanteret halv million dollar.
For spændingens skyld bliver pengetælleren sat på pause i fem sekunder.
Hvis ingen tager pengene, fortsætter tælleren.
Men hvert sekund kan en anden trykke først og tage det hele.
Fem, fire, tre,
to, en. Start pengetælleren.
-Den stiger og stiger. -Selv Karl kommer med penge?
600.000.
I har chancen for at få garanterede penge med hjem til jer og jeres familier.
Cory, du er den, der har færrest penge, og det her er garanteret.
720.000. Den bliver ved med at stige.
Far! Far!
Se lige det samlede beløb. Tryk på knappen, og pengene er dine.
Hvis I bliver nummer to, får I nul.
Vi er næsten på 900.000 dollar.
-Stopper den på 1 mio.? -Det ved jeg ikke.
Du kan købe huset, stifte familie, betale Amandas gæld af.
-970.000! -Den kunne stoppe på en million.
980.000, 990.000.
En million dollar. Hvis I trykker, så er pengene jeres.
Tiden er ved at løbe ud.
Tre, to, en.
Der er en, der trykkede.
Hvilket betyder, at den officielle vinder af tredjepladsen
i Beast Games sæson to er…
Fjern matteringen.
Brett tog pengene! Tillykke, du er nu millionær!
Det er for fedt, bror.
Kom og hent din million dollar! Det bedste er,
at han ikke behøvede at snyde nogen! Hop op i dem!
Han har også vundet 190.000 dollar før,
så hans samlede gevinst er nu på 1.193.000 dollar.
Sådan!
Det er sindssygt mange penge!
Begrav ham i hans penge.
Jeg havde aldrig fået så meget, hvis jeg ikke havde stolet på jer.
Jeg ville ikke være her uden jer.
Ja! Kom så, mand!
Jeg troede aldrig, jeg ville nyde at smadre dette hjerte,
men jeg kunne ikke være gladere.
-Vi elsker dig. -Skål, gutter.
-Ja! Det var episk! -Kom så.
Kom så.
-Pengemanden Brett. -Tredjepladsen har aldrig føltes bedre.
Se, han kaster med pengene, og så dykker han! Det var det.
2 SPILLERE TILBAGE
Man siger, der er styrke i antal.
Mod alle odds har disse to mænds valg ført dem hertil.
Til det, der bliver deres sidste prøve.
Igen og igen har de set nederlaget i øjnene
og modstået fristelser,
mens de har kæmpet for deres familier gennem de vildeste opture
og de dybeste nedture.
Med deres integritet og ære i behold
skal disse to medlemmer af de stærke, som engang var allierede,
nu stå ansigt til ansigt.
Er det kun mig, der er nervøs?
-Nej. Det er du ikke. -Ja.
Jeg har en knude i maven. Hold da op.
Cory, Tyler,
I har været benhårde konkurrenter og har spillet med integritet.
Inden vi starter det her spil,
vil jeg sige, at jeg ville ønske, I begge kunne vinde.
Det smerter mig, at en af jer vinder fem millioner dollar,
og den anden skal hjem kun med de penge, I har tjent indtil videre,
og intet andet.
Kom så.
Lige om lidt får en af jer den her check på fem millioner dollar.
I kan lægge den i lige den kuffert, I vil,
mens den anden har bind for øjnene.
Så lukker I kufferterne, bytter rundt på dem,
og når I er klar, må den anden tage sit bind af
og se, om han kan læse dig. Han kan spørge om hvad som helst.
I har boet sammen de sidste 40 dage og deltaget i utallige lege sammen.
Cory, du burde kunne se, hvornår Tyler taler sandt, og omvendt.
Når I er klar, skal I vælge en kuffert.
Hvis en af jer gætter, hvilken kuffert checken på fem millioner dollar er i,
er sæsonen slut, og du har vundet fem millioner dollar.
Alt det hårde arbejde har betalt sig. Du er mangemillionær.
Jeres koner, jeres børn, hele verden vil fejre jer.
Hvis du gætter forkert, bytter I roller.
Vi fjerner den kuffert, du gættede på, og så er det hans tur til at spille.
-Nu gør vi det bedste for familien. -Nu gælder det.
For at komme i gang skal vi finde ud af, hvem der starter.
Jeg har taget den mønt med, som jeg betalte 500.000 dollar for.
I skal vælge plat eller krone.
-Vælg du. -Jeg tager plat.
-Du tager plat? Er du sikker? -Han tager plat.
-Og du tager krone? -Lige præcis.
Jeg griber den og vender den på hånden.
Nu er det nu.
-Det blev krone. -Krone.
Cory starter.
Værsgo, et bind.
Vend dig om.
Nu har Cory fået bind for øjnene.
Tyler, her er checken på fem millioner dollar,
der repræsenterer den kæmpe stak kontanter.
Hvis han gætter, hvilken kuffert du lægger den i, er det slut.
Når du er klar, tag dig god tid.
Nu hvor han er begyndt at flytte kufferterne,
skal alle vores kamerafolk vende sig om.
Gutter, ikke kigge. Kig den vej. Jeres kameramand skal også vende sig om.
Jeg stiller mig også med ansigtet mod væggen herovre.
Det her er en kamp mellem Cory og Tyler og ingen andre i hele verden…
Tyler må placere kufferterne, lige hvor han vil.
Han kan stable dem og bytte rundt på dem. Det er 100 procent op til Tyler.
Han kan vælge frit, og han kan stille kufferten, hvor han vil.
Det er tankespil og strategi.
Hver en lyd, han laver, og hvert et diskret tegn kan Cory høre.
Det bruger han til at få information, så han kan træffe et mere præcist valg.
I sidste sæson blev spillet vundet i allerførste runde,
hvilket betyder, at der er en chance for, at Cory kan vinde lige her og nu.
Sådan, Jimmy.
-Må jeg vende mig om nu? -Ja.
Tyler, du siger til. Når du er klar, siger du, at Cory skal tage bindet af.
Cory, vend dig om og tag bindet af.
Så er spillet i gang.
Hvad leder du efter?
Kan du fortælle mig om kuffert nummer seks?
Hvad vil du vide?
Ligger checken derinde?
Åbn den og se.
Hvad med nummer tre?
Hvad vil du vide om den?
-Er checken i den? -Åbn den og se.
Det var samme svar.
Du har to børn, men jeg tror ikke, den er i nummer to.
Hvad med nummer ni? Er checken deri?
Åbn den og se.
Jeg tager nummer ni.
Du vælger ni. Hvorfor?
Hans stemme lød anderledes, da han svarede.
-Gjorde den? -Ja.
Han sagde det samme hver gang, men han sagde det anderledes her?
-Netop. -Derfor er pengene i den?
Netop.
Hvis du gætter rigtigt, så er pengene dine.
Hold da op.
Du bestemmer selv, hvornår du vil åbne den.
Hold da op. Du gør mig helt vildt nervøs.
Cory, det her kan være fem millioner dollar.
Det ændrer dit liv.
Den skal være guld og ikke rød.
Okay.
Da Cory valgte nummer ni, og den var tom, fjerner vi denne kuffert,
så dine odds nu er lidt bedre.
Tyler, vis os, hvilken kuffert checken var i.
-Nummer ti. -Ti.
Du var kun en fra, Cory.
Inden det bliver Tylers tur, er der så noget, du vil sige?
-Godt spillet. -Tak.
Vil du sige noget, inden han blander dem
og træffer en beslutning til 5 mio., der påvirker jer begge?
Ja, sig lige, hvilken kuffert du lægger den i.
Her er bindet.
Så er spillet i gang.
Tyler har nu bind for øjnene,
og Cory har checken på fem millioner dollar.
Der er en kuffert mindre.
Før var chancen en ud af ti. Nu er den en ud af ni.
Tyler, vend dig om. Tag bindet af.
Treeren er for børnene.
Du er for klog til at lægge den deri. Hvad med nummer to?
Åbn den og se.
Han bruger Tylers egen strategi imod ham.
Der er 5 mio. på spil.
Hvad med nummer ti?
Smart at lægge den dér. Han tror næppe, jeg vælger den igen.
Åbn den og se.
Cory har et godt pokerfjæs. Han viser ingen følelser
for ikke at røbe noget for Tyler.
-Hvad med nummer fem? -Åbn den og se.
Jeg tror, jeg tager nr. 5.
Hvorfor nummer fem?
Jeg synes, jeg så en lidt anden reaktion.
-Da du spurgte ham om nummer fem? -Ja.
Godt så.
Når du åbner den, er det officielt.
Den var tom.
-Du er med en runde til. -En mere.
Cory, dine odds er bedre nu.
-En ud af otte for at ramme rigtigt. -Ja, oddsene bliver bedre.
Men indtil jeg åbner de fem millioner…
Nu gælder det for alvor.
Jeg har aldrig set jer så alvorlige, som I er nu.
Sådan fortsatte det de næste tre runder.
-Hvad med nr. 6? -Åbn den og se.
Så er det dig.
Den ene gemmer checken,
og derefter viser mindst mulig følelse, når han bliver udspurgt.
-Hvad med nummer et? -Åbn den og se.
-Er der fem millioner i den kuffert? -Nej.
I takt med at deres odds blev bedre…
Cory, tag det af, vend dig om.
-Nummer otte? -…kom deres gæt…
-Åbn den og se. -…tættere på…
Jeg tager nummer to.
…og tættere på.
-Nej, den lå i otte. -Det var så tæt på.
Indtil der kun var fem kufferter tilbage.
Det er nok din sidste chance. Held og lykke, mand.
-En anden strategi denne gang. -Okay.
Jeg snurrede hjulet, lukkede øjnene
og ventede, til jeg landede på en kuffert, og lagde checken i.
Jeg aner ikke, hvilken kuffert den er i.
-Seriøst? -Så kan han ikke læse mig.
-Jeg ved ikke, hvor den er. -Mener du det?
Det er for alvor. Tyler, vend dig bare om.
Tag dit bind for øjnene af. Spørg mig om alt, hvad du vil, min ven,
for jeg har ingen anelse om, hvor den er.
-Godt. Tror du på ham? -Jeg tror ikke, han lyver.
Med den strategi kan du ikke aflæse mit ansigt, min puls eller øjne.
Jeg tror, han er ærlig.
Hvis det passer, er der faktisk 20% chance for, at Tyler får den.
Jeg er fascineret. Den strategi er aldrig blevet brugt før.
-Okay. Jeg tager nummer fire. -Hvorfor nummer fire?
Jeg ved ikke. Noget sagde mig fire.
-Gør dig klar. -Jeg vil også vide det.
Samme her.
Jeg ved godt, vi hygger os, men der er fem millioner dollar på spil.
-Gudskelov. -Den er rød.
-Måske skulle jeg prøve den strategi. -Gør du det også?
Vil du overlade 5 mio. dollar til tilfældighederne?
Eller vil du tage kontrol? Det virker måske ikke for dig.
Han kan ikke læse mig.
Måske er det godt, for så kan du forvirre ham.
Jeg skal tænke mig om.
Ja, for når spillet er slut, kommer du til at se det igen om mange år.
Jeg vil ikke have, du fortryder dine handlinger.
Uanset din strategi, tilfældig, gennemtænkt,
så kan den afgøre, om du bliver mangemillionær
eller går med de 100.000 dollar, som du har vundet. Held og lykke.
Jeg prøver det gamle snurrekneb.
Godt, Jimmy.
Det er så vildt kun at se fire kufferter på bordet her.
Ja.
Godt, Cory.
-Nu gør jeg dig kunsten efter. -Åh gud.
Folkens, der er fem millioner dollar på spil.
-Vi kan ikke læse hinanden. Genialt. -Du må skyde i blinde.
Sjældent går de her spil så vidt.
Hvis han har blandet dem og ikke ved, hvor den er, hvordan vælger man så?
Der er flere af kufferterne, der står lidt skævt.
-Står skævt? -Den hælder en anden vej.
Hvis man har lukkede øjne og famler rundt, kan den rykke sig.
Hvis det passer.
Først bagefter gik det op for mig, at Tyler valgte at sige til Cory,
at han ikke ville kigge, da han valgte sin kuffert,
men gjorde det modsatte.
Måske snurrede han dem så hårdt, at de har rykket på sig,
men den, han lagde pengene i, står stadig helt perfekt.
-Ved du det ikke? -Vi finder ud af det.
Spørgsmålet er nu, om Tyler afslørede sig selv.
Jeg tager syveren.
Det kan være en beslutning til fem millioner dollar.
Brugte han kufferternes placering til at regne ud, hvor de fem millioner er?
I så fald er det det klogeste træk, jeg har set.
Er der fem millioner i den kuffert?
-Jeg elsker jer så højt. -Elsker dig, far.
Den er rød! Åh nej!
Din strategi virkede så klog! Den virkede så logisk.
Jeg var helt solgt.
Var den i nummer otte? Ja! Den var i otte.
Det her spil er vildt.
Der er tre kufferter tilbage.
Mit hjerte. Jeg er helt ude af den lige nu.
Jeg fatter ikke…
Han har begravet hovedet i hænderne.
Jeg kan se hans hjerte hamre på en meters afstand.
Inden du tager bind for øjnene, hvad tænker du?
Det er et stressende spil.
-Jeg er glad for at spille med ham. -I det mindste er det os to.
Når du er klar, så tag bindet for øjnene.
-Lad os se, om du kan udrette et mirakel. -Ja.
I kender alle proceduren. I må ikke kigge på kufferterne.
Okay, Jimmy.
Jeg er sgu nervøs.
Tre kufferter, 33 procents chance.
Cory, føler du dig heldig lige nu?
Herren står mig bi. Jeg kan kun bede.
Tyler, tag bindet af og vend dig om.
-Har du blandet dem igen? -Ja.
-Tror du på ham? -Han lyver dårligt. Man kan se det på ham.
Ja.
Hvad med nummer tre?
Jeg aner det ikke. Jeg holdt øjnene lukkede.
Den officielle vinder af sæson to kan blive kåret nu.
I sæson et valgte Jeff den rigtige ud af ti kufferter.
Tyler har kun tre at vælge imellem.
Hold da op, hvor er jeg nervøs. Hvilken en vælger han?
Godt så.
Corys børn.
Du vælger treeren… Vent, før du åbner den.
Han har bestemt sig.
Ved du ikke, om de fem millioner er i den?
Jeg aner det ikke.
Så vi bliver alle overraskede over, hvad der er i den?
Tyler, Tyler.
Har du den? Fik du checken på fem millioner dollar?
Er du millionær?
Sådan!
Kom så! Sådan!
Sådan!
Kom så! Hold nu kæft!
Hold da op!
Tyler, sæt dig på dine penge.
Godt klaret. Jeg er stolt af dig. Hvis nogen skulle vinde dem…
Beklager.
Hvis nogen skulle vinde, var det dig. Det mener jeg. Jeg elsker dig.
Min familie er sikret, men jeg føler, jeg tog din mulighed.
Nej, vær glad. Nyd øjeblikket, fordi det er dit.
Lev i nuet, lige her.
Du skal ikke have ondt af mig. Lev i nuet. Jeg elsker dig, bror.
Dine unger bliver stolte af dig. Du er fantastisk.
Tak. Jeg er glad for, at det blev dig.
Nu du ved det, ville du have gjort noget anderledes?
Man kan altid tænke "hvad nu hvis", men samtidig
hvis jeg ikke gik efter pengene, skulle jeg leve med det:
-"Hvad nu hvis?" -Hvad nu hvis du havde vundet?
Så jeg fortryder ingenting.
Det var en af mit livs bedste oplevelser. Helt ærligt.
Nu gælder det. Kom så.
En skulle vinde, og jeg er glad for, det blev ham.
Han er familiemand og en fantastisk far. Jeg er glad for, det blev ham.
I er de bedste. Tak, allesammen.
-Jeg er taknemmelig for oplevelsen. -Ja.
Gid jeg havde vundet, men jeg er glad på Tylers vegne.
-Godt, du tager det så flot. -Tak, mand.
Jimmy, det sætter jeg pris på.
Kom og giv mig en krammer.
-Jeg elsker jer så højt. -Elsker også dig, far.
Tyler forlader Beast Games sæson to med 5,1 millioner dollar,
en af de største pengepræmier i fjernsynshistorien.
Men ingen går tomhændede herfra.
I denne sæson er der præmier for over 11 millioner dollar.
Indtil flere blev bogstaveligt talt millionærer.
At komme med var et mirakel og at vinde 100.000 er et mirakel.
Hver eneste spiller, der deltog, fik 1.000 dollar for at være med.
Vi røg ud, men vi fik da lidt med os.
Tusind tak.
Vi pressede 200 deltagere til det yderste for at se, hvor langt de ville gå
for at sætte deres præg på Beast Games' historie.
Monika og Jim kunne dele deres bedrifter i denne sæson sammen med hendes familie.
I skal vinde noget til familien.
JT havde også en overraskelse med hjem til sin familie.
En million dollar!
Jeg vandt!
Nick havde også en gave til sin mor.
Jeg endte med at vinde over 340.000 dollar.
Det er løgn. Er du seriøs? Jeg er så stolt af dig.
Brett havde en gave til sin forlovede.
Jeg kom på tredjepladsen, og jeg vandt 1,2 millioner dollar.
Gud, det er jo helt utroligt!
I sidste ende måtte disse spillere stole på styrke
og klogskab, ærlighed, integritet
og venskab for at forlade spillet med livsændrende gevinster.
Vi har en vinder af sæson to!
Jeg har lige vundet fem millioner dollar!
-Sådan! -Tusind tak, fordi I så med.
Jeg glæder mig til, at I ser sæson tre. Vi ses.
Hvad hvis jeg sagde…
Hold nu op.
…at jeg nåede hele vejen, og jeg vandt Beast Games sæson to.
-Hold nu op. -Jeg vandt 5,1 millioner dollar.
-Nej. Åh gud. -Jo.
Det er løgn!
-Mener du det? -Den er god nok. Jeg vandt.
Hold da op!
Vi behøver ikke arbejde. Vi kan være sammen med drengene.
0 SPILLERE TILBAGE
Åh gud.